**Հավելված**

 **ՀՀ աշխատանքի և սոցիալական հարցերի նախարարի**

 **2015 թվականի մարտի 11-ի թիվ 44-Ա/1հրամանի**

**ՀԱՅՏԱՐԱՐՈՒԹՅՈՒՆ**

**«ՎԱՆԱՁՈՐԻ ՄԱՆԿԱՏՈՒՆ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ ՏՆՕՐԵՆԻ ԸՆՏՐՈՒԹՅԱՆ /ՆՇԱՆԱԿՄԱՆ/ ՄՐՑՈՒՅԹ ԱՆՑԿԱՑՆԵԼՈՒ ՄԱՍԻՆ**

 Հայաստանի Հանրապետության աշխատանքի և սոցիալական հարցերի նախարարության (այսուհետ` Նախարարություն) կողմից տրվում է հայտարարություն «Վանաձորի մանկատուն» պետական ոչ առևտրային կազմակերպության (այսուհետ` Կազմակերպություն) տնօրենի թափուր պաշտոնում անձի ընտրության (նշանակման) համար: Մրցույթը կանցկացվի 2015 թվականի մայիսի 14-ին ժամը 1100–ին, Կառավարական 3 շենքի 3-րդ հարկում, նախարարության խորհրդակցության սենյակում:

 Հայաստանի Հանրապետության օրենսդրության համաձայն կազմակերպության տնօրենի պաշտոնում կարող է նշանակվել այն գործունակ չափահաս Հայաստանի Հանրապետության քաղաքացին, ով տիրապետում է գրական հայերենին, ունի բարձրագույն կրթություն, առնվազն մեկ օտար լեզվի իմացություն, ձեռնարկատիրական կամ կառավարման ոլորտի առնվազն երեք տարվա, կամ առնվազն հինգ տարվա մասնագիտական աշխատանքային ստաժ, Կազմակերպության տնօրենի պաշտոնի պարտականությունների կատարման համար անհրաժեշտ իրավական ակտերի իմացություն, այդ թվում` Հայաստանի Հանրապետության Սահմանադրության, Հայաստանի Հանրապետության քաղաքացիական օրենսգրքի, Հայաստանի Հանրապետության աշխատանքային օրենսգրքի, Հայաստանի Հանրապետության ընտանեկան օրենսգրքի, «Երեխայի իրավունքների մասին», «Առանց ծնողական խնամքի մնացած երեխաների սոցիալական պաշտպանության մասին», «Պետական ոչ առևտրային կազմակերպությունների մասին», «Գնումների մասին», «Հաշվապահական հաշվառման մասին», «Գանձապետական համակարգի մասին» Հայաստանի Հանրապետության օրենքների և այլ իրավական ակտերի իմացություն, համակարգչով և ժամանակակից այլ տեխնիկական միջոցներով աշխատելու ունակություն:

 Մրցույթին մասնակցելու համար դիմումների ընդունման վերջին ժամկետն է 2015 թվականի ապրիլի 15-ը:

 Մրցույթին մասնակցելու համար հավակնորդները նախարարության աշխատակազմի անձնակազմի կառավարման բաժին պետք է ներկայացնեն հետևյալ փաստաթղթերը`

1. դիմում
2. անձնագրի, բարձրագույն կրթության դիպլոմի (արական սեռի անձինք` նաև զինգրքույկի կամ դրան փոխարինող ժամանակավոր զորակոչային տեղամասին կցագրման վկայականի) պատճենները
3. մեկ լուսանկար` 3x4 չափի
4. քաղվածք` աշխատանքային գրքույկից
5. ինքնակենսագրություն
6. կադրերի հաշվառման անձնական թերթիկ /լրացված/
7. տեղեկանք` մշտական բնակության վայրից
8. հրատարակված հոդվածների ցանկ կամ գիտական կոչումը հավաստող փաստաթուղթ /դրանց առկայության դեպքում/
9. բնութագիր` վերջին աշխատավայրից (եթե կազմակերպությունը չի լուծարվել)
10. հայտարարություն այն մասին, որ չի տառապում այնպիսի հիվանդությամբ, որը կարող է խոչընդոտ հանդիսանալ պաշտոնում նշանակվելու դեպքում պարտականությունների կատարմանն ու լիազորությունների իրականացմանը: Քաղաքացին փաստաթղթերի պատճենները բնօրինակների հետ (համեմատելու համար) ներկայացնում է անձամբ` անձնագրով կամ անձը հաստատող փաստաթղթով:

 Լրացուցիչ տեղեկությունների, ինչպես նաև մրցույթի այլ մանրամասներին տեղեկանալու համար ցանկացողները կարող են դիմել Նախարարության աշխատակազմի անձնակազմի կառավարման բաժին կամ զանգահարել հետևյալ հեռախոսահամարով`

58-37-51: